Sérsmíðað armbandsúr frá svissneska fjölskyldufyrirtækinu Patek Philippe var slegið á 31 milljón dollara á uppboði í Sviss um síðustu helgi , að því er kemur fram í frétt á vef CNBC . Úrið er nú það dýrasta sem sögur fara af en það var nærri tvöfalt dýrari en forveri þess , Rolex Daytona úrið , sem eitt sinn var í eigu Paul Newman , sem seldist á 17,7 milljónir dollara árið 2017 . Úrið var selt á Christie´s uppboði í Genf sem haldið var til styrktar rannsóknum á vöðvarýrunarsjúkdóminum Duchenne . Talsmaður Christie´s sagði það hafa ýtt verðinu upp að uppboðið var haldið í þágu góðs málefnis . Heiti úrsins er Patek Philippe Grandmaster Chime reference 6300A - 010 . Það þykir mikil völundarsmíð og er það eina sinnar tegundar sem smíðað er úr ryðfríu stáli ( e. steinless steel ) .